Държавен вестник, бр. 23, 2018 г., стр. 134

СТР.  134	
Д Ъ Р Ж А В Е Н  В Е С Т Н И К 	
БРОЙ  23
Отлепването на ретината се приема по буква „а“, а другите заболявания на ретината със запазени функции на окото са 
годни за графи 2, 3 и 4.
Решенията са дадени в табличната част.
Глаукома (Н40-Н42)
Доказването на глаукомата да става в специализирано лечебно заведение на МО. Временно покачване на ВОН по повод 
лечение на друго заболяване е противопоказание за плавателна служба по графи 2, 3 и 4.
Решенията са дадени в табличната част.
Болести на стъкловидното тяло и очната ябълка (Н43-Н45)
Н43 Болести на стъкловидното тяло
Тук се отнасят  случаите на пролапс, отлепвания, кръвоизливи, кристални отлагания, помътнявания и дегенерации на 
стъкловидното тяло.
Решенията са дадени в табличната част.
Н44 Болести на очната ябълка
Тук се включват случаите на панофталмит, възловиден офталмит, дегенеративни заболявания, злокачествена миопия, 
вътреочно чуждо тяло. 
Решенията са дадени в табличната част.
Болести на зрителния нерв и зрителните пътища (Н46-Н48)
Решенията са дадени в табличната част.
Болести на мускулите на окото, нарушения на бинокуларното движение на очите, акомодацията и рефракцията 
(Н49-Н52)
Н49-Н51 Страбизъм на очите и други нарушения на бинокуларното зрение
При съдружното кривогледство винаги е смутено бинокуларното зрение и обикновено зрителната острота на едното 
(кривогледото) око е намалена, но критерият за годността не е зрителната острота, а наличието на самото кривогледство.
Паралитичното кривогледство без двойни образи се третира като съдружно. При наличие на двойни образи решението 
за годността се взема съобразно прогнозата и възможностите за излекуване след оперативно лечение. При наличие на 
паралитично кривогледство с двойни образи с давност до 1 година, ако останат двойните образи – освидетелстваните по 
всички графи са негодни.
Решенията са дадени в табличната част.
Н52 Нарушения на рефракцията и акомодацията
Тук спадат всички рефракционни аномалии: късогледство, далекогледство, астигматизъм (от всичките му разновидности) 
и анизометропия. 
По графа 1: 
- кандидатите за ВВМУ са годни при  зрителна острота  1.0 без корекция за всяко око; 
- кандидатите за военна служба във ВМС са годни при зрителна острота 0.5 за всяко око  без корекция и не по-малко от 
0.8 за всяко око с допустимата корекция.
Решенията са дадени в табличната част.
Зрителни разстройства и слепота (Н53-Н54)
Н53.0 Амблиопия
Н53.2 Диплопия
Н53.4 Аномалии на зрителното поле
Н53.5 Смущения в цветното зрение
Н54 Слепота и намаляване на зрителната острота
  Зрителната острота да се получава чрез максимално поносима оптическа корекция. При съмнителни стойности на 
зрителна острота същата се обективизира чрез изследване по метода на Гюнтер.
Решенията са дадени в табличната част.
Други болести на окото и придатъците му (Н55-Н59)
Н55 Нистагъм и други непроизволни движения на очите
Решенията са дадени в табличната част.
Н57 Други болести на окото и придатъците му
Тук се включват аномалии на функциите на зениците, болка в окото, неуточнени болести и увреждания на окото и 
придатъците му.
Решенията са дадени в табличната част.
Н59 Увреждания на окото и придатъците му след медицински процедури
Решенията са дадени в табличната част.
КласVIII. Болести на ухото и на мастоидния израстък (H60-H95)
(H60 – H69 без H66) Болести на външното ухо, негнойно възпаление на средното ухо и болести на Евстахиевата тръба
Решенията са дадени в табличната част.
(H66; Н70 – Н74; Н95) Тук се отнасят гнойно и неуточнено възпаление на средното ухо, мастоидит и сродни състояния, 
други заболявания на тъпанчетата на средното ухо и на процесус мастоидеус
(Н72.0) Едностранна суха перфорация; (Н74.0) Тимпаносклероза; (Н74.1)Адхезивен отит
Освидетелстваните по графа 2 са годни при наличие на социално адекватен слух.
(H81 – H83) Мениеров синдром и други вестибуларни смущения
Решенията са дадени в табличната част.
(H80; Н90; H93) Тук са групирани заболяванията, при които трайното намаление на слуха е главен симптом, определящ 
решението по годността. 
Изследването на слуха се прави на двете уши чрез шепотна и разговорна реч, камертони, аудиограма и др., които 
задължително се регистрират. При понижение на слуха от звукопроводен характер изследването да се повтори след 
неколкократно продухване на ушите.